ויליאם ססיל

[ממוזער|[שלט אצולה|שלט האצולה המחולק לרבעים של ויליאם ססיל, ברון ברלי ה-1.]]
[right|ממוזער|ויליאם ססיל בראש ישיבה במוסד לחסויים ולהקצבות לצמיתי המלכה ('''[:en:Court of Wards and Liveries|Court of Wards and Liveries**)]]
[[קובץ:Queen Elizabeth I; Sir Francis Walsingham; William Cecil, 1st Baron Burghley by William Faithorne (2).jpg|right|ממוזער|[[חריטה|תחריט]] של [[אליזבת הראשונה, מלכת אנגליה]], יושבת ולצידיה שני יועציה הקרובים: [[סר]] ויליאם ססיל וסר [[פרנסיס וולסינגהם]].]]

[[סר]] **ויליאם ססיל, ברון ברלי הראשון** (ב[[אנגלית]]: **William Cecil, 1st Baron Burghley**, [[13 בספטמבר]] [[1520]] - [[4 באוגוסט]] [[1598]]) היה [[מדינאי]] אנגלי, יועצה הראשי של המלכה [[אליזבת הראשונה, מלכת אנגליה|אליזבת הראשונה]] ברוב שנות מלכותה, פעמיים [[מזכיר המדינה (ממלכת אנגליה)|מזכיר המדינה]] ([[1550]]-[[1553]] ו-[[1558]]-[[1572]]) ו[[הלורד הראשון של האוצר]] מ-1572. הוא היה חבר ב[[מסדר הבירית]] וב[[המועצה המלכותית|מועצה המלכותית]].

הוא הגדיר את היעד המרכזי של המדיניות האנגלית ביצירת איחוד [[פרוטסטנטים|פרוטסטנטי]] של איי בריטניה. הדרך ליעד זה לשיטתו כללה את השלמת השליטה על אירלנד, כריתת ברית עם סקוטלנד ובניית צי מלכותי חזק להגנה מפני פלישה. הוא היה המייסד של [[שושלת ססיל]] אשר מתוכה צמחו פוליטיקאים רבים, כולל שני [[ראש ממשלת בריטניה|ראשי ממשלה]].

== שנותיו המוקדמות ==
ססיל נולד בבורן, [[לינקולנשייר]], בשנת [[1520]], כבן יחיד ל[[ריצ'רד ססיל]], בעל [[אחוזת בורג'ליי|אחוזת ברלי]] (ליד [[סטמפורד (נחל)|סטמפורד]], לינקולנשייר) ולאשתו, [[ג'יין האקינטון]]. ויליאם . ב-[[1535]], בהיותו בן 14, החל את לימודיו בסיינט ג'ון קולג' ב[[אוניברסיטת קיימברידג'|קיימברידג']], שם למד [[יוונית]]. הוא גם רכש את חיבתה של מרי צ'ק, אחות אחד ממוריו. בשנת [[1541]] הועבר על ידי אביו לאכסניית גריי בלי שקיבל [[תואר אקדמי|תואר]], כפי שהיה מקובל באותה עת למי שסירב להתחתן. צעד זה היה מיותר שכן כעבור 4 חודשים נישא ויליאם למרי צ'ק. ב[[מאי]] [[1542]] נולד בנו תומאס, הרוזן לעתיד של [[אקסטר]] וב[[פברואר]] [[1543]] נפטרה אשתו הראשונה של ויליאם ססיל. שלוש שנים לאחר מכן, ב-[[21 בדצמבר]] [[1546]] הוא התחתן עם [[מילדרד קוק]], אשר נחשבה יחד עם [[ג'יין גריי]] כאחת משתי הגברות המלומדות ביותר בממלכה, ושאחותה, אן, הייתה אשתו של סר [[ניקולס בייקון|ניקולס]] (ומאוחר יותר אמא של סר [[פרנסיס בייקון|פרנסיס]]) בייקון.

== קריירה מוקדמת ==
הקריירה המוקדמת של ויליאם ססיל הוקדשה לשירותו של ה[[אדוארד סימור, דוכס סומרסט|דוכס סומרסט]] (אחיה של המלכה המנוחה, [[ג'יין סימור]]), ששימש כ[[לורד פרוטקטור]] בזמן שלטונו של אחיינו, [[אדוארד השישי, מלך אנגליה|אדוארד השישי]].

ססיל, על פי רשימותיו האוטוביוגרפיות, ישב ב[[הפרלמנט של בריטניה|פרלמנט]] כבר בשנת [[1543]]; אך שמו לא הופיע ברשומות עד הפרלמנט של [[1547]], שאליו נבחר כנציג מחוז משפחתו, [[סטמפורד (נחל)|סטמפורד]]. עם נפילתו של [[אדוארד סימור, דוכס סומרסט]] בשנת [[1549]], נכלא אף ססיל ב[[מצודת לונדון]]. ססיל הביע את נאמנותו לעוצר החדש, [[ג'ון דאדלי, הדוכס הראשון מנורת'מברלנד|ג'ון דאדלי, רוזן ורוויק]] ואחרי פחות משלושה חודשים השתחרר מכלאו. ב-[[5 בספטמבר]] [[1550]] הושבע ססיל כאחד משני [[מזכיר המדינה (ממלכת אנגליה)|מזכירי המדינה]] של [[אדוארד השישי, מלך אנגליה|המלך אדוארד]]. ב[[אפריל]] [[1551]], הפך ססיל לנגיד [[מסדר הבירית]].

כדי להגן על השלטון הפרוטסטנטי מהכתרתה של מלכה קתולית, אילץ ב-[[1553]] [[ג'ון דאדלי, דוכס נורת'מברלנד|ג'ון דאדלי]], כעת [[דוכס נורת'מברלנד]], את עורכי הדין של [[אדוארד השישי, מלך אנגליה|המלך אדוארד]] להמציא הכשר משפטי לפסילת [[חוק הירושה השלישי]] (המסמך, שכותרתו "צוואתי לחוק הירושה", מנשל למעשה את [[אליזבת הראשונה, מלכת אנגליה|אליזבת]] ו[[מרי הראשונה, מלכת אנגליה|מרי]], הילדים הנותרים של [[הנרי השמיני, מלך אנגליה|הנרי השמיני]], מן הכס, לטובת [[ג'יין גריי]]). ססיל התנגד למהלך במשך זמן מה אך לפקודת [[אדוארד השישי, מלך אנגליה|המלך אדוארד]] נאלץ לחתום על המסמך. כאשר עלתה [[מרי הראשונה, מלכת אנגליה|מרי]] לשלטון, טען כי חתם כעד בלבד על המסמך.

הוא נבחר שוב ל[[הפרלמנט של בריטניה|פרלמנט]] ב-[[1553]], ב-[[1555]] וב-[[1559]] כנציג מחוז [[לינקולנשייר]] וב-[[1563]] כנציג מחוז [[נורת'האמפטונשייר]].

== ממשל אליזבת ==
[[ג'ון דאדלי, דוכס נורת'מברלנד]], העסיק את ויליאם ססיל בניהול אדמותיה של [[אליזבת הראשונה, מלכת אנגליה|הנסיכה אליזבת]] ולפני מותה של [[מרי הראשונה, מלכת אנגליה|בלאדי מרי]] נחשב לחבר ותיק בקרב משרתי הציבור  ולכן למן הרגע הראשון, המלכה החדשה הסתמכה על ססיל ומינתה אותו ל[[מזכיר המדינה (ממלכת אנגליה)|מזכיר המדינה]]. שליטתו ההדוקה על כספי הכתר וניהולם, הנהגת [[מועצת המלכה]], ויצירת [[מודיעין צבאי|שירות מודיעין]] בעל יכולת גבוהה בפיקודו של [[פרנסיס וולסינגהם]] הפכו את ויליאם ססיל לשר הבכיר והחשוב ב[[העידן האליזבתני|עידן האליזבתני]].

=== מדיניות חוץ ===
ססיל הגדיר את היעד המרכזי של מדיניות החוץ ביצירת איחוד [[פרוטסטנטים|פרוטסטנטי]] של איי [[בריטניה הגדולה|בריטניה]]. הדרך ליעד זה כללה, לשיטתו, את השלמת השליטה על אירלנד וכריתת [[ברית הגנה]] אנגלו-סקוטית. ברית זו עשויה הייתה להפוך את הגבול היבשתי עם סקוטלנד לבטוח, כך שהנטל העיקרי של [[ביטחון לאומי|ההגנה]] ייפול על הצי המלכותי. לכן, ססיל הציע לחזק ולשקם את [[חיל הים המלכותי|חיל הים]], מה שהפך אותו לעמוד תווך ב[[צבא|מבנה הכוח]] האנגלי.

למרות היותו [[פרוטסטנטים|פרוטסטנטי]], ססיל לא היה [[פוריטניות|פוריטני]]. הוא אמנם סייע ל[[הוגנוטים]] ול[[הולנד]]ים ה[[פרוטסטנטים]] במאבקיהם אך רק במידה שהספיקה כדי להרחיק את הסכנה מחופי אנגליה. עם זאת, ססיל לא סלד כמו מלכתו אליזבת הראשונה ממהלכים החלטיים בשם הדת. התערבותו במרד ה[[פרוטסטנטים|פרוטסטנטי]] ב[[סקוטלנד]] ב-[[1560]]-[[1559]] ומעורבותו בהוצאתה להורג של [[מרי, מלכת הסקוטים|מרי סטיוארט, מלכת הסקוטים]], הוכיחו שהוא מוכן לקחת על עצמו אחריות שהמלכה נמנעה מלקחת.

=== פוליטיקה פנימית ===
בשנת [[1559]] אישר הפרלמנט את "חוק האחדות" שקבע את [[נצרות פרוטסטנטית|הדת הפרוטסטנטית]] כדת המדינה ואת [[הכנסייה האנגליקנית]] כמוסד הכפוף לשליט הממלכה. החוק התקבל בעידודה של [[אליזבת הראשונה, מלכת אנגליה|אליזבת]] שסברה שאחדות הדת הכרחית לאחדות העם. תוארה נקבע בחוק כ"מושלת העליונה של כנסיית אנגליה". הפרלמנט ובכירי הממשל הושבעו אמונים למלכה כראש הכנסייה. חוק האחדות קבע חובת נוכחות בכנסייה.

חלקו של ויליאם ססיל בחוק זה היה משמעותי, והוא [[עלה בקנה אחד]] עם ההשקפות הדתיות ה[[אנגליקניות]] שלו. כמו רוב בני האומה האנגלית, ככל שחלף הזמן, הוא נהיה אדוק יותר ב[[נצרות פרוטסטנטית|פרוטסטנטיות]]. הוא רדף את הקתולים יותר מה[[פוריטנים]] ולא גילה סובלנות כלפי [[הכנסייה הקתולית|סמכות הכנסייה]]. העמדתם לדין של [[קתולים]] [[אנגלים]] על ידיו, גרמה להופעה חוזרת ונשנית של דמותו, בתיאור ה[[פולמוס]]ים של גולים קתולים מעבר ל[[התעלה האנגלית|תעלה]], כיועץ [[שטן|שטני]]. ב[[פמפלט|קונטרסים]] אלו, צוירה תמונה שחורה שבה לססיל יש השפעה משחיתה על המלכה.

=== בפרלמנט ===
ססיל ייצג את מחוז [[לינקולנשייר]] בפרלמנט של [[1559]]-[[1555]] ואת [[נורת'האמפטונשייר]] בפרלמנט של [[1563]] ולקח חלק פעיל בדיוני [[בית הנבחרים הבריטי|בית הנבחרים]] עד שהועלה לדרגת [[אציל]] ועבר ל[[בית הלורדים]].

בינואר [[1561]], הוא קיבל את המשרה הרווחית של הממונה על המוסד לחסויים ולהקצבות לצמיתי המלכה (**Court of Wards and Liveries**) שתפקידיו היו בעיקר:
* איסוף וגביית חובות [[פיאודליזם|פיאודליים]].
* אחריות על כל הנושאים המעשיים והמשפטיים הנוגעים לזכויות [[חסוי (אדם)|החסויים]] וה[[צמיתות|צמיתים]].

במסגרת תפקידו זה, פיקח ויליאם ססיל על גידולם וחינוכם של נערים עשירים, [[אריסטוקרטיה (מעמד)|אריסטוקרטים]], שאבותיהם מתו לפני שהגיעו לבגרות. אלה כללו בין השאר את [[אדוארד דה ויר, רוזן אוקספורד ה-17]], את [[הנרי ווריוטסלי, רוזן סאות'המפטון ה-3]] ואת [[רוג'ר מאנרס, רוזן ראטלנד ה-5]]. הוא זכה להערכה על הרפורמה הנרחבת שביצע במוסד שנודע לשמצה בשחיתותו, אך היקף הרפורמות שלו נותר שנוי במחלוקת על ידי כמה חוקרים.

בפברואר [[1559]], נבחר ויליאם ססיל ל[[קנצלר (אוניברסיטה)|קנצלר]] [[אוניברסיטת קיימברידג']] אחרי כהונתו של [[הקרדינל פול]]. לרגל ביקורה של [[אליזבת הראשונה, מלכת אנגליה|אליזבת]] ב-[[1564]], הוענק לו תואר [[מוסמך אוניברסיטה|M.A]] של אוניברסיטה זו ובהזדמנות דומה ב-[[1566]] קיבל גם תואר [[מוסמך אוניברסיטה|M.A]] של [[אוניברסיטת אוקספורד]]. ססיל גם שימש כ[[קנצלר (אוניברסיטה)|קנצלר]] הראשון של [[טריניטי קולג' (דבלין)|טריניטי קולג']] ב[[דבלין]], בין [[1598]]-[[1592]].

ב-[[25 בפברואר]] [[1571]], המלכה אליזבת העלתה אותו לדרגת [[אציל]] - הברון ברלי. העובדה שהמשיך לפעול כמזכיר המדינה גם לאחר קבלת התואר ממחישה את חשיבותו הגוברת של תפקידו זה, אשר תחת בנו הפך לתפקיד החשוב ביותר בממלכה. ב-[[1572]] נזף ויליאם ססיל בשיחה פרטית במלכה בשל "ההתמודדות הכושלת עם [[מרי, מלכת הסקוטים|מלכת הסקוטים]]". לדעתו, [[מרי, מלכת הסקוטים|מרי סטיוארט]] (הכלואה ב[[מצודת לונדון]]) הייתה צריכה להיות [[הוצאה להורג|מוצאת להורג]] מפני שכל עוד היא בחיים, היא מהווה גורם שיכול ללכד את הקתולים האנגלים, ולעודד את הספרדים ואת האפיפיור לפעול נגד אליזבת. טענותיו הוכחו כמוצדקות כאשר הספרדים הקימו מחתרת ישועית שנועדה להכין את פלישת [[הארמדה הספרדית]]. קשר זה שנקרא [[קשר רידולפי]] היה ניסיון להפיל מכסאה את [[אליזבת הראשונה, מלכת אנגליה|אליזבת הראשונה]], מלכת [[אנגליה]], ולהכתיר במקומה את דודניתה, [[מרי מלכת הסקוטים|מרי סטיוארט, מלכת הסקוטים]]. על פי תוכנית הקושרים, ה[[פרננדו אלוורז דה טולדו הדוכס השלישי מאלבה|דוכס מאלבה]] - מפקד הכוחות הספרדים ב[[ארצות השפלה]] - היה אמור לנחות באנגליה בראש חיל משלוח של 10,000 חיילים ולחבור לכוחות מקומיים שיגייסו הקושרים האנגלים. לאחר שהמזימה נתגלתה על ידי רשת הריגול של סר [[פרנסיס וולסינגהם]], דרשו [[המועצה המלכותית]] וויליאם ססיל בראשם, לחתום על גזר דין מוות ל[[מרי, מלכת הסקוטים|מרי סטיוארט]], אך [[המלכה אליזבת הראשונה|המלכה אליזבת]] סירבה. רק בסוף [[1587]] כאשר הוצגו לפניה מכתבים מתסיסים אותם שיגרה [[מרי, מלכת הסקוטים|מרי סטיוארט]] אל המורדים מבית כלאה, הסכימה המלכה להוצאתה להורג של קרובתה הטוענת לכתר.

=== הלורד הראשון של האוצר ===
בשנת [[1572]], [[לורד ווינצ'סטר]], שהיה [[הלורד הראשון של האוצר]] תחת [[אדוארד השישי, מלך אנגליה|אדוארד]], [[מרי הראשונה, מלכת אנגליה|מרי]] ו[[אליזבת הראשונה, מלכת אנגליה|אליזבת]], מת. משרתו הוצעה בתחילה ל[[רוברט דאדלי, רוזן לסטר ה-1]], שסירב והמליץ על ססיל בקובעו כי האחרון הוא המועמד המתאים יותר בשל הידע שלו והשכלתו. [23] עם השנים, השפעתו על המלכה, בתפקיד זה, הלכה וגברה.

== מותו ==
ויליאם ססיל התמוטט מ[[התקף לב]] ב-[[1592]] ובריאותו נפגמה. לפני מותו, [[רוברט ססיל, רוזן סולסברי ה-1|רוברט]], בנו היחיד מאשתו השנייה ששרד, מילא את מקומו כיועץ הראשי של המלכה. ססיל נפטר ב-4 באוגוסט 1598 במעונו שבלונדון, ונקבר ב[[כנסיית סנט מרטין, סטמפורד]].

=== צאצאיו ===
* בנו הבכור, סר [[תומאס ססיל, רוזן אקסטר ה-1|תומאס ססיל]], שירש את ברונות ברלי אחרי מותו, הפך בהמשך ל[[רוזן]] [[אקסטר]].
* בנו הצעיר, סר [[רוברט ססיל, רוזן סולסברי ה-1|רוברט ססיל]] (מאוחר יותר הפך ל[[ברון]] ססיל, [[ויקונט]] [[קראנבורן]] ולבסוף [[רוזן]] [[סולסברי]]), ירש אותו פוליטית, כשהוא לוקח על עצמו את תפקיד [[ראש השרים]] ואת ארגון המעבר החלק של הכוח ו[[הכתר הבריטי|הכתר האנגלי]] מ[[בית טיודור]] תחת שלטונה של המלכה [[אליזבת הראשונה, מלכת אנגליה|אליזבת הראשונה]], ל[[בית סטיוארט]] תחת שלטונו של המלך [[ג'יימס הראשון, מלך אנגליה|ג'יימס הראשון]].
* בתו, [[אן ססיל, רוזנת אוקספורד|אן ססיל]] הפכה בשנת [[1571]], לאשתו הראשונה של [[חסוי (אדם)|בן חסותו]] [[אדוארד דה ויר, רוזן אוקספורד ה-17]]. לפני נישואיה, כיהנה כבת לווייתה של [[המלכה אליזבת הראשונה|המלכה אליזבת]].
צאצאי ברלי כוללים את [[מרקיז]]י [[אקסטר]], צאצאי הבן הבכור [[תומאס ססיל, רוזן אקסטר ה-1|תומאס]] ואת מרקיזי [[סולסברי]], צאצאי בנו הצעיר [[רוברט ססיל, רוזן סולסברי ה-1|רוברט]]. אחד מצאצאי ענף זה, [[רוברט גסקוין ססיל|רוברט ססיל, מרקיז סולסברי ה-3]] ([[1903]]-[[1830]]), שימש שלוש פעמים כ[[ראש ממשלת בריטניה|ראש ממשלה]] תחת [[ויקטוריה, מלכת הממלכה המאוחדת|המלכה ויקטוריה]] והמלך [[אדוארד השביעי, מלך הממלכה המאוחדת|אדוארד השביעי]].
== בתרבות הפופולרית ==
דמותו של ויליאם ססיל הופיעה ביצירות דמיוניות ותיעודיות רבות המתארות או מתייחסות לתקופת שלטונה של [[אליזבת הראשונה, מלכת אנגליה|אליזבת הראשונה]]:

=== בספרות ===
* דמותו נחשבת, על ידי כמה מבקרי ספרות, כזו ששימשה כבסיס לדמותו של [[פולוניוס]] ב"[[המלט]]" של [[ויליאם שייקספיר]].
* ויליאם ססיל מופיע כדמות ראשית ב[[נובלה|נובלות]] ***אני, אליזבת*** מאת רוזלינד מיילס ו***מאהבה של הבתולה*** ו***המלכה האחרת*''' מאת פיליפה גרגורי.

### בטלוויזיה
* רונלד היינס גילם את דמותו בסדרה מ-1971, "אליזבת R".
* איאן מקדיארמיד גילם את דמותו במיני-סדרה מ-2005, "אליזבת הראשונה" בכיכובה של הלן מירן.
* איאן הארט גילם את דמותו במיני-סדרה מ-2005, "המלכה הבתולה" בכיכובם של טום הארדי ואן-מארי דאף.

### בקולנוע
* הוא שוחק על ידי בן ובסטר בסרט "דרייק של אנגליה" (Drake of England) ב-1935.
* הוא היה דמות בולטת בסרט מ-1937 "אש על אנגליה" (Fire Over England) בכיכובם של לורנס אוליבייה וויוויאן לי, כשאת דמותו מגלם מורטון סלטן.
* ריצ'רד אטנבורו שיחק את דמותו בסרט "אליזבת" ב-1998.
* דייוויד ת'יוליס גילם את דמותו בסרט "אנונימי" מ-2011 של רולנד אמריך. בסרט, המבוסס על תאוריית נסיך טיודור השני ועוסק בשאלת זהותו של מחבר מחזות שייקספיר, נטען כי אדוארד דה ויר, רוזן אוקספורד ה-17 הוא פרי אהבתם האסורה של ויליאם ססיל והמלכה אליזבת הראשונה. כמו כן, אוקספורד עצמו והמלכה היו מאהבים ואף נולד להם בן שגדל כהנרי ווריוטסלי, רוזן סאות'המפטון ה-3. הרוס ומזועזע מהגילוי כי הוא עצמו (אדוארד דה ויר, רוזן אוקספורד ה-17) גם כן בנה של המלכה ובכך הוא למעשה אחיו למחצה של בנו, אוקספורד מסכים לדרישתה של המלכה אליזבת, להישאר בעילום שם ולא לחשוף את עצמו כשייקספיר, כחלק מעסקה שהצילה את בנם מהוצאה להורג כבוגד.

## ראו גם
* העידן האליזבתני
* שאלת זהותו של מחבר מחזות שייקספיר

## קישורים חיצוניים

* חומר ארכיוני המיוחס לוויליאם ססיל, ברון ברלי ה-1, באתר הארכיון הלאומי הבריטי.
* הלורד מקאולי, ברלי ותקופתו, Edinburgh Review, אפריל 1832.
* 
* 
* 

## הערות שוליים

קטגוריה:ברונים בריטים
קטגוריה:מסדר הבירית: אבירים וגבירות מלכותיים
קטגוריה:פוליטיקאים אנגלים
קטגוריה:הלורד הראשון של האוצר
קטגוריה:מזכיר המדינה (ממלכת אנגליה)
קטגוריה:הלורד שומר החותם
קטגוריה:חברי המועצה המלכותית
קטגוריה:שרי ממשלת בריטניה
קטגוריה:שרי החוץ של בריטניה
קטגוריה:חברי הפרלמנט של אנגליה (לפני 1707)
קטגוריה:יחסי פרוטסטנטים–קתולים
קטגוריה:ויקיפדיה: ערכים של משתמשים חדשים
קטגוריה:ילידי 1520
קטגוריה:נפטרים ב-1598